Պսամթե (արբանյակ)

Փսամաթե (), հայտնի է նաև որպես Նեպտուն X, Նեպտուն մոլորակի անկանոն բնական արբանյակ։ Հայտնաբերվել է Սքոթ Շեփարդի, Դևիդ Ջուիտի և Յան Կլեյնայի կողմից 2003 թվականի օգոստոսի 29-ին։

Անուն 
Մինչև 2007 թվականի փետրվարի 3-ին պաշտոնական անուն ստանալը, Փսամաթեն կրում էր նախնական S/2003 N 1 անվանումը։

Բնութագրական տվյալները 
Ունի մոտ 38 կիլոմետր տրամագիծ (ենթադրելով, որ նրա ալբեդոն կազմում է 0, 04)։ Նեպտունի շուրջ պտտվում է 48 096 000 կմ միջին հեռավորության վրա և մոլորակի շուրջ մեկ պտույտը կատարում է մոտ 25 երկրային տարվա ընթացքում։

Ուղեծրային տվյալները 

Փսամաթեն ունի չափազանց թեքված և էքսցենտրիկ ուղեծիր, որը Նեպտունի այլ արբանյակների հետ համեմատված տեսքով ցույց է տրված դիագրամի վրա։ Հորիզոնական գծից վեր գտնվող արբանյակները ունեն ուղիղ շարժում, իսկ ներքև ընկածները՝ հակադարձ։ Դեղին գծերը ցույց են տալիս պերիկենտրոնից ապոկենտրոն ընկած հեռավորությունը, ներկայացնելով էքսցենտրիսիտետը։ Արբանյակի ուղեծիրը մոտ է տեսական սահմանին, որից հետո արբանյակը դուրս կգար մոլորակի ուղեծրից։ Փսամաթեի ուղեծիրը չափազանց նման է Նեպտունի մեկ այլ արբանյակի՝ Նեսոյի (S/2003 N 4) ուղեծրին։ Ենթադրվում է, որ այս երկու անկանոն արբանյակները ծագել են ավելի մեծ արբանյակի տրոհման արդյունքում։ Այս երկու արբանյակներն իրենց մոլորակի շուրջ պտտվում են Արեգակնային համակարգի արբանյակների ունեցած ամենահեռու ուղեծրերով։

Ծանոթագրություններ

Արտաքին հղումներ 

 Նեպտունի հայտնի արբանյակները (Սքոթ Շեփարդ)
 S/2003 N1 Նեպտունի արբանյակի լուսանկարները 
 ՓՄԿ` Բնական արբանյակների էֆեմերիդները
 Միջին ուղեծրային տվյալները (ՆԱՍԱ)
 IAUC 8193

Նեպտունի արբանյակներ
Անկանոն արբանյակներ